**רונלד "רון" דיון דה-סנטיס (דסנטיס)** (באנגלית: **Ronald Dion "Ron" DeSantis**; נולד ב-14 בספטמבר 1978) הוא פוליטיקאי אמריקאי חבר המפלגה הרפובליקנית המכהן כמושל פלורידה. קודם לכן כיהן כנציג המחוז ה-6 של פלורידה בבית הנבחרים של ארצות הברית.

דה-סנטיס היה פרקליט צבאי בצי, ובין היתר שירת במלחמת עיראק. ב-2012 התמודד כנציג המפלגה הרפובליקנית בבחירות לנציגות המחוז השישי של פלורידה בבית הנבחרים של ארצות הברית. הוא זכה בבחירות בהפרש של 14% על יריבתו מהמפלגה הדמוקרטית. מאז נבחר עוד פעמיים לתפקיד. ב-2016 התכוון להתמודד לסנאט של ארצות הברית על מושבו המתפנה של מרקו רוביו, אך לאחר שרוביו חזר בו והחליט להתמודד לתקופת כהונה שנייה, בחר דה-סנטיס לשוב ולהתמודד לכהונה בבית הנבחרים. בבית הנבחרים כיהן כחבר ועדת המשפטים, חבר ועדת החוץ וחבר הוועדה לפיקוח על רפורמות הממשל.

ב-6 בנובמבר 2018 ניצח בבחירות לתפקיד מושל פלורידה לאחר שגבר על ראש עיריית טלהסי, אנדרו גילום. המירוץ היה צמוד במיוחד והצריך ספירה חוזרת. הפער לטובת דה-סנטיס היה 0.4 אחוזים. בינואר 2019 נכנס לתפקידו. במהלך מגפת הקורונה, דה-סנטיס בלט בכך שנמנע מהטלת סגרים ושמר על כלכלת המדינה חזקה. המדיניות שלו, בין היתר קיצוצי המס והפתיחות הכלכלית, הגבירה את גל ההגירה לפלורידה. ב-2022 נבחר לקדנציה שנייה עם פער של כמעט 20% לטובתו.

ב-24 במאי 2023 הודיע כי יתמודד בבחירות לנשיאות ב-2024. ב-21 בינואר 2024 הודיע בחשבונו ברשת X כי הוא פורש מהמרוץ לנשיאות ומעביר את תמיכתו לדונלד טראמפ, הנשיא ה-45 של ארצות הברית.

ביוגרפיה
--------

רון דה-סנטיס נולד ב-14 בספטמבר 1978 בג'קסונוויל, פלורידה. אביו, רונלד דניאל דה-סנטיס ואמו, קרן רוג'רס דה-סנטיס, מוגדרים כעובדי צווארון כחול ולמשפחה שורשים באיטליה. דה-סנטיס הוא נוצרי קתולי באמונתו. בילדותו עברה משפחתו מג'קסונוויל תחילה לאורלנדו ובהמשך לדנידין, פלורידה. ב-1991, בגיל 12, הצטרף אל ליטל ליג בייסבול.

ב-1997, לאחר סיום לימודיו בבית ספר תיכון בדנידין, נרשם דה-סנטיס ללימודים באוניברסיטת ייל, שם היה לקפטן נבחרת הבייסבול של ייל והצטרף לאחוות הקולג' דֶּלְתָּא-קַפָּא-אֶפְּסִילוֹן (ΔΚΕ). נכון ל-2001 היה לו ממוצע החבטות הגבוה ביותר בנבחרת הבייסבול. עוד ב-2001 השלים דה-סנטיס תואר שני בהיסטוריה בהצטיינות והחל לעסוק בהוראה בבית-הספר הפרטי דרלינגטון. בהמשך פנה אל בית הספר למשפטים באוניברסיטת הרווארד וב-2005 השלים לימודי תואר JD במשפטים, גם כן בהצטיינות.

### שירותו הצבאי

דה-סנטיס במדי הצי ב-2005
דה-סנטיס התגייס לשורות חיל הים של ארצות הברית, בין היתר בהשראת הסרט "בחורים טובים". ב-2004, כשהיה סטודנט באוניברסיטת הרווארד, נסע דה-סנטיס לדאלאס, טקסס, כדי להשיג את כתב הרישום שלו לשורות חיל המילואים של הצי האמריקאי ומינויו לפרקליט במשפט צבאי. ב-2005, לצד השלמת לימודיו בהרווארד, השלים גם את לימודיו בבית הספר למשפטים של הצי האמריקאי. בהמשך אותה השנה התמנה לתובע המשפטי בתיקי יחידת המשפטים של הבסיס הימי במאיפורט, שבג'קסונוויל. ב-2006 הועלה בדרגה ללוטננט. במסגרת פעילותו הצבאית בפן המשפטי, עבד עם מתקן המעצר בגואנטנמו.

ב-2007, עת הוצב בבסיס הצי בקורונאדו, קליפורניה, היה דה-סנטיס כפוף לפיקוד הלוחמה המיוחדת של צי ארצות הברית ופעל כיועץ משפטי ליחידת "אריות הים", שנשלחה למלחמת עיראק. דה-סנטיס היה ליועצו המשפטי של מפקד אריות הים בפלוג'ה, האחראית על המבצעים המיוחדים ממערב לעיר. באפריל 2008 שב לארצות הברית ומונה על ידי מחלקת המשפטים לעוזר תובע מחוזי במחוז התובע של מרכז פלורידה. הוא המשיך לכהן כעורך דין מטעם ההגנה במהלך משפטים צבאיים עד לשחרורו משירות צבאי פעיל בפברואר 2010, בדרגת לוטננט קומנדר (דרגה מקבילה לרב-סרן בדרגות צה"ל). במקביל שמר דה-סנטיס על תפקיד בשירות המילואים של הצי. על שירותו הצבאי הוענקו לו מספר עיטורים צבאיים ובהם כוכב הארד.

בהשפעת התעוררות המחאה של תנועת מסיבת התה, פרסם ב-2011 את ספרו "Dreams From Our Founding Fathers: First Principles in the Age of Obama", שם הספר מרמז על שם ספרו של נשיא ארצות הברית ברק אובמה "חלומות מאבי" ("Dreams from My Father"), והתמה המרכזית בו היא הטענה שאובמה מנווט את ארצות הברית הרחק מהערכים המסורתיים של האבות המייסדים.

קריירה פוליטית בקונגרס
----------------------

דיוקנו הרשמי של דהסנטיס כחבר הקונגרס ה-113, 2013
דה-סנטיס בדיון ועדת הפנים לפיקוח ולרפורמה בממשלה, 5 בפברואר 2014
לאחר סיום שירותו הצבאי הפעיל הצטרף דה-סנטיס אל שורות המפלגה הרפובליקנית ובשנת 2012 הודיע על התמודדותו לבית הנבחרים האמריקאי מטעם מחוז הבחירה ה-6 של פלורידה. במהלך הבחירות הקונגרס ה-113 של ארצות הברית ניצח דה-סנטיס את שאר המועמדים הרפובליקנים לבחירות ובהמשך הביס את המועמדת הדמוקרטית היטר ביוון עם 195,962 קולות (57.3%) לעומת 146,489 קולות (42.8%). דה-סנטיס כיהן בבית הנבחרים, הבית התחתון של הקונגרס האמריקאי, בין 2013 ל-2019, לאורך תקופות כהונת הקונגרס ה-113, הקונגרס ה-114 והקונגרס ה-115 של ארצות הברית. במהלך כהונתו בבית הנבחרים דגל דה-סנטיס בחקיקת "אין תקציב, אין תשלום", לפיה כל עוד הקונגרס לא מעביר תקציב פדרלי, חבריו לא יקבלו את שכרם, וקרא לחיתוך במיסים.

במהלך כהונתו בבית הנבחרים, דה-סנטיס התנגד לתוכנית הפנסיה והביטוח הבריאותי הלאומי (חוק הגנת החולה וטיפול בר השגה; המכונה ה"אובמהקר") של הקונגרס שנתמך בידי ממשל אובמה. הוא גם נתן את תמיכתו לחקיקה שנועדה להקל על הצבא להעמיד לדין בעוון תקיפה מינית. ב-2014 חיבר דה-סנטיס את הצעת החקיקה, שבהמשך עברה ונרשמה בחוק, על אודות "אמינות הביצוע של החוק". לפי החקיקה, מחלקת המשפטים מחויבת לדווח לקונגרס על כל מצב שבו סוכנות פדרלית של הממשל נמנעת מאכיפת חוקים או תקנות מכל סיבה שהיא. בתוך הקונגרס ה-113, דה-סנטיס התמנה ליושב ראש ועדת המשנה לביטחון לאומי של ארצות הברית.

דה-סנטיס הודיע בפני קהל בוחריו שיתנגד לכל הצעת חקיקה הנוגעת להתחממות עולמית שתעלה את המיסים. ב-6 במאי 2015 הודיע דה-סנטיס על התמודדותו בבחירות לסנאט האמריקאי על מושבו של הסנאטור הרפובליקני המכהן מטעם פלורידה, מרקו רוביו. רוביו במקור התמודד על הפתק הרפובליקני בבחירות לנשיאות 2016, אך לאחר שפרש הודיע על התמודדותו המחודשת לקדנציה נוספת כסנאטור מטעם פלורידה. לנוכח התמודדותו המחודשת של רוביו, הודיע דה-סנטיס על פרישתו מהמירוץ לסנאט בשביל לא לפצל את ההצבעה הרפובליקנית. דה-סנטיס תמך במועמדותו של דונלד טראמפ לנשיאות ארצות הברית במהלך הבחירות ב-2016. דה-סנטיס היה לאחד ממייסדי תנועת "סיעת החירות" (Freedom Caucus) הפוליטית שכללה גורמים שמרנים וליברטריאנים בתוך שורות הקונגרס.

#### בחירות למושל פלורידה 2018

לנוכח הגבלת כהונתו של מושל פלורידה ריק סקוט, דה-סנטיס הודיע בתחילת 2018 על התמודדותו למשרת המושל בבחירות שנועדו להתקיים באותה השנה. עוד בדצמבר 2017 הודיע טראמפ על תמיכתו בדה-סנטיס אם יתמודד בבחירות למושל. במועמדותו נתמך דה-סנטיס בידי תנועת מסיבת התה. במהלך הבחירות המקדימות על המועמדות הרפובליקנית ניצח דה-סנטיס עם 913,679 קולות (56.5%). יריבו הראשי בבחירות היה המועמד הדמוקרטי אנדרו גילום, שכיהן קודם הבחירות בתור ראש עיריית טלהסי. דה-סנטיס מינה לצידו את חברת בית הנבחרים של פלורידה, ג'נט נונייז (Jeanette Nuñez), כסגנית המיועדת שלו בבחירות. במהלך הליך הבחירות גורמים יריבים של דה-סנטיס ניסו לתייג הצהרות שלו כבעלות אופי גזעני כביכול.

תוצאות הבחירות בפלורידה לפי מחוז, 2018
במסגרת קמפיין הבחירות שלו, דה-סנטיס תמך בהחזקת נשק פרטי בשטח פתוח, איסור הגנה על מהגרים בלתי חוקיים, הבטיח לבלום את התפשטותם של מים מזוהמים מאגם אוקיצ'ובי ותמך בתיקון לחוקת המדינה לפיו ידרש רוב של פלח אוכלוסין רב יותר ממחצית מכלל הקולות עבור העלאת מיסים. דה-סנטיס תמך בהסדר חוקי של שימוש בקנאביס עבור צרכים רפואיים אך התנגד לשימוש בו עבור פנאי. הבחירות התקיימו ב-6 בנובמבר 2018, והיו צמודות במיוחד. דה-סנטיס זכה ב-4,076,186 קולות (49.6%) בעוד גילום זכה ב-4,043,723 קולות (49.2%), כך שבסך הכל היו רק 32,463 קולות שהפרידו ביניהם. בעקבות ניצחונו בבחירות, הושבע דה-סנטיס למושל ה-46 של מדינת פלורידה ב-8 בינואר 2019, בגיל 40 בלבד.

הוא נבחר לכהונה שנייה ב-9 בנובמבר 2022 ברוב של 59.4% מהקולות, לעומת 40% בלבד שקיבל יריבו, צ'ארלי כריסט, כשההבדל במספר הקולות בפועל עמד על יותר מ-1.5 מיליון.

מושל פלורידה
------------

#### תחילת כהונתו

הנשיא דונלד טראמפ עם מושלים שנבחרו זה עתה, 3 בדצמבר 2018. דה-סנטיס במרכז התמונה
זמן קצר לאחר השבעתו, העניק דה-סנטיס חנינה לארבעה אפרו-אמריקאים שכאשר היו נערים, 70 שנה קודם לכן, הואשמו על לא עוול בכפם באונס. דה-סנטיס קבע דגש והקצה כספים נוספים בהשקעת התקציב על קידום החינוך בפלורידה. דרך צו ביצועי קידם דה-סנטיס תקצוב בעבור פיתוח כוח האדם וההכשרות למקצועות טכניים. דה-סנטיס קידם השקעה בת 2 מיליון דולר בעבור ביטחון בתי ספר של הקהילה היהודית בפלורידה. ב-15 באוגוסט 2019 העבירה מחלקת החינוך של פלורידה תקציב בן 10 מיליון דולר למטרה זאת. עוד באוגוסט העביר מנהל הכבישים הפדרלי 60 מיליון דולר לממשל פלורידה לקידום החייאה של המערכת האקולוגית סביב דרך טהמיאמי העוברת מטמפה למיאמי. דה-סנטיס וממשלו השקיעו במיוחד בשימור הסביבתי וההחייאה של האוורגליידס (אנ'), המהווים את הסביבה הטבעית הטרופית הגדולה ביותר בפלורידה.

פחות מחודש לאחר השבעתו פתח דה-סנטיס בדיון על השימוש בקנאביס רפואי בפני הרשות המחוקקת בפלורידה. במרץ 2019 חתם על חקיקה המאפשרת שימוש בקנאביס רפואי, ובאפריל ניסה לקדם בעזרת המחוקקים תמיכה בתקציב בן 4 מיליון דולר לשימוש בקנאביס רפואי בתקציב השנה הבאה. דה-סנטיס ניהל את יישום תוכנית החיסכון המשותף בעבור תוכנית ביטוחי הבריאות הקבוצתית של המדינה, המתגמל את העובדים ואת המטופלים שלהם שנרשמו לתוכנית ביטוח ממלכתית לבחירת שירותי בריאות במחירים נוחים. עוד בתחום הבריאות קידם דה-סנטיס צוות פעולה למיגור משבר האופיואידים בארצות הברית וגייס 120 מיליון דולר למטרה זאת. דה-סנטיס קידם השקעות רחבות היקף בתשתיות בנייה שונות בפלורידה, דוגמה לכך היא השקעה בת כמעט 4 מיליון דולר שהועברה לנמל התעופה הבינלאומי מלבורן אורלנדו לשיפוצים ופיתוח.

על ממשל דה-סנטיס היה להתמודד עם מספר הוריקנים שפגעו בחופי פלורידה. מייד עם קבלת סמכויותיו כמושל היה על דה-סנטיס להמשיך כקודמו בטיפול בקשיים הרבים שנוצרו בעקבות הוריקן אירמה והוריקן מייקל הגדולים. דה-סנטיס הורה למחלקת המדינה של פלורידה לבחון את מערכות ההצבעות האלקטרונית נגד הונאות בחירות. במהלך שנתו הראשונה בתור מושל, מינה דה-סנטיס 56 שופטים בכל פלורידה, ומתוכם 3 שופטי עליון. דה-סנטיס קידם את יוזמת "קדימה צעד" שנועדה לתמוך באזרחי פלורידה בעלי ותק של שירות צבאי. במסגרת תוכנית קיצוץ המיסים שקידם דה-סנטיס, קיצץ ממשל פלורידה 300 מיליון דולר בשנתו הראשונה.

#### התפרצות מגפת הקורונה

הקבינט של פלורידה, מימין לשמאל: מזכיר הכספים ג'ימי פטרוניס, התובעת הכללית אשלי מודי, המושל רון דה-סנטיס ונציבת החקלאות ניקי פרייד ב-2019
המושל דה-סנטיס עם סגן הנשיא, מייק פנס, במסעדה מקומית בפלורידה. מאי 2020
לנוכח התפרצות מגפת הקורונה בארצות הברית בתחילת 2020, המושל דה-סנטיס הכריז ב-1 במרץ על מצב חירום בריאותי ברחבי פלורידה עם הדיווח על שני החולים המאומתים הראשונים במדינה. בעקבות עלייה בתחלואה, ב-1 באפריל הוציא דה-סנטיס צו ביצועי שהגביל פעילות ותנועה אזרחית ברחבי המדינה למעט בעבור שירותים שהוגדרו כחיוניים. ב-25 בספטמבר 2020, בעקבות ירידת התחלואה בקיצו של גל ההתפרצות העיקרי הראשון, דה-סנטיס ביטל את ההגבלות על פעילויות אזרחיות, שהטילו רשויות מקומיות נגד המגפה מטעמי בריאות. מהלך זה של דה-סנטיס מנע מרשויות מקומיות בפלורידה מלהטיל קנסות או לסגור עסקים בעקבות אי-עטיית מסכה רפואית. ביטול הצווים הוביל לפתיחה מחודשת של מסעדות ודה-סנטיס מנע מרשויות מקומיות להפחית את פעילותן של מסעדות כך שיעסיקו פחות ממחצית מעובדיהן.

ב-24 בנובמבר 2020, על אף עלייה מחודשת בתחלואת הנדבקים בנגיף הקורונה בפלורידה, דה-סנטיס האריך את תוקף ההחלטה שלו לביטול הצווים המקומיים כדי לא להכביד עוד יותר על כלכלת המדינה. שיאה של התחלואה הגיע בדצמבר ובינואר 2021, כאשר בימים מסוימים היו יותר מ-10,000 חולים חדשים מדי יום. בעקבות התפרצות וריאנט דלתא של נגיף הקורונה ממרץ 2021 והלאה, נתון הנדבקים הגבוה ביותר הגיע ב-31 ביולי 2021, עם 21,683 מקרים חדשים. נכון ל-16 בספטמבר 2021, פורסם מטעמה של מחלקת הבריאות של פלורידה כי במהלך התפרצות המגפה במדינה נרשמו 3,485,163 נדבקים ו-51,240 נפטרים. בפלורידה נרשם אחוז החולים ביחס לכלל התושבים השלישי הכי גבוה בארצות הברית, אחרי דקוטה הצפונית וטנסי.

שימוש בחיסונים נגד COVID-19 שאושרו בידי מנהל המזון והתרופות האמריקאי (FDA) החל עוד ב-14 בדצמבר 2020. נכון לנתון מ-2 במאי 2021 ניתנו בפלורידה 15,488,105 חיסונים לקורונה ו-30% מהאוכלוסייה התחסנה בשתי זריקות. נוכח העלייה בתחלואה במחצית שנת 2021, דה-סנטיס מנע מבתי ספר להטיל חובת עטיית מסכות בבתי הספר בטענה כי המסכות פוגעות בילדים קטנים, ואיים לקצץ בתקציבים לבתי ספר שלא נענו לו. פעילותו של דה-סנטיס נגד הטלת הגבלות בעקבות התפרצות המגפה נועדה בעיקרה למנוע פגיעה בזכויות האדם כביכול בעקבות צרכים בריאותיים. בתגובה להאשמות של נשיא ארצות הברית, ג'ו ביידן, נגד התנהלותם של דה-סנטיס ושל מושל טקסס גרג אבוט, דה-סנטיס הגיב בפומבי: "לא נאפשר לג'ו ביידן ולזפזפים הבירוקרטיים שלו להיכנס ולפקח על הזכויות והחירויות של תושבי פלורידה." דה-סנטיס וביידן התרעמו האחד על השני בעניין הגירה בלתי חוקית לארצות הברית, בעוד דה-סנטיס טען כי הגירה זאת, שאינה מפוקחת בידי הממשל, מובילה לעלייה חריגה בתחלואה במדינה.

בתחילת נובמבר 2021 קידם הנשיא ביידן חובת חיסונים, המחייבת כל עסק בעל יותר מ-100 עובדים לחסן את כל העובדים שהוא מעסיק. ממשל פלורידה בראשות דה-סנטיס, כמו גם ממשלי עשר מדינות נוספות ברחבי ארצות הברית, הגיש תביעה משפטית נגד ממשל ביידן, בטענה שהיו חלקים שנוגדים את חוקת ארצות הברית ופוגעים בזכויות האדם בחובת החיסונים הנשיאותית. נוסף על כך, דה-סנטיס חתם על חקיקה שנועדה להגן על עסקים ולפיה רשויות אינן יכולות לדרוש חובת חיסונים, להורים הזכות להחליט בעבור ילדיהם האם לחסן אותם, מוסדות חינוכיים אינם רשאים לחייב תלמידים להתחסן ועוד. ב-18 בנובמבר ממשל ביידן השעה את אכיפת חובת החיסונים על עסקים כדי לציית לצו בית המשפט.

#### נושאי חינוך

 ערך מורחב – **חוק זכויות הורים בחינוך**  

בתחילת 2022 קידם דה-סנטיס – ביוזמת מחלקת המשפטים ומחלקת החינוך והתעסוקה – את חקיקת חוק 'HB 1557 בדבר זכויות הורים בחינוך, שהוקע בידי מתנגדיו בכינוי "חוק אל תגידו גיי" (Don't Say Gay). החוק נועד להגביר את המעורבות של הורים בחינוך של ילדיהם בבתי ספר ובתוכו איסור על מורים ללמד תלמידים בגילאי גן עד כיתה ג' על נטייה מינית וזהות מגדרית. רעיונית, נטען שמטרת סעיף זה בחקיקה למנוע פגיעה מנטלית בילדים צעירים שטרם הבשילו לתוכן מסוג זה. מתנגדיו הפוליטיים של דה-סנטיס טענו כי חקיקה זאת פוגעת בחופש הביטוי של מורים ופוגעת בזכויות להט"ב. במרץ 2023 הודיע ממשלו של דה-סנטיס על הרצון להרחיב את "חוק אל תגידו גיי" לכל גילאי מערכת החינוך עד וכולל סוף התיכון, וב-3 במאי 2023 אישר הסנאט של פלורידה את המהלך הזה.

דה-סנטיס צידד בחקיקה וקידם את הליכי קבלתה על אף הפגנות שארגנו מתנגדיו. החקיקה עברה בבית הנבחרים ובסנאט המדיני של פלורידה וב-28 במרץ 2022 נחתם בחוק בידי דה-סנטיס. על רקע הצהרת חברת דיסני כי היא מתנגדת לחוק, הודיע דה-סנטיס כי יתמוך בביטול מעמד מחוז עצמאי לחברה הקיים בפלורידה, וחתם על כך באפריל 2022.

#### בחירה מחדש וכהונה שנייה

תוצאות הבחירות בפלורידה לפי מחוז, 2022
במסגרת בחירות אמצע הקדנציה, ב-8 בנובמבר 2022 נערכו בחירות לתפקיד מושל פלורידה. דה-סנטיס התמודד לקדנציה שנייה, ומולו התמודד, מטעם המפלגה הדמוקרטית, המושל לשעבר צ'ארלי כריסט. במהלך קמפיין הבחירות הצליח דה-סנטיס לקרב אליו מצביעים היספנים, שמסורתית רובם נהגו להצביע למפלגה הדמוקרטית. כאשר הגיעו תוצאות האמת, דה-סנטיס ניצח בפער גדול מכל התחזיות, עם 4,609,086 מצביעים שהיוו 59.4% מסך הקולות, לעומת 40.0% לכריסט. בכך דה-סנטיס חיזק את הפיכתה של פלורידה ממדינה סגולה – המתנדנדת מדי בחירות בין המפלגות, למדינה בעלת רוב רפובליקני מוצק.

לאורך כהונתו הוא שמר על מדיניות המיסים הנמוכים בפלורידה (אחת מתשע מדינות בארצות הברית שאין בה מס הכנסה) ואף הוסיף לקצץ במיסים. דה-סנטיס קידם מדיניות פיסקלית חסכנית, שהביא לפלורידה עודף תקציבי. נוכח עודף זה, דה-סנטיס קידם בראשית 2023, לצד התקציב השנתי, הצעת קיצוץ מיסים בסך 2 מיליארד דולר.

כבר לקראת הבחירות לקדנציה שנייה כמושל, נפוצו שמועות כי דה-סנטיס ינסה להיבחר למועמד המפלגה הרפובליקנית בבחירות לנשיאות ב-2024, מה שהעלה אותו על מסלול יריבות מול הנשיא לשעבר דונלד טראמפ, שגם הוא מתכוון להתמודד על המועמדות הרפובליקנית לנשיאות. ב-24 במאי 2023 הודיע רשמית כי יתמודד בבחירות לנשיאות ב-2024. את ההודעה הרשמית העביר דרך הרשת החברתית טוויטר שבראשה עומד תומכו, היזם אילון מאסק.

מסע הבחירות לנשיאות ארצות הברית (2024)
--------------------------------------

 ערך מורחב – **הבחירות לנשיאות ארצות הברית 2024**  

לוגו הקמפיין של דסנטיס לנשיאות 2024
ב-24 במאי 2023 הכריז דסנטיס על התמודדותו לנשיאות להיות מועמד המפלגה הרפובליקנית באמצעות הרשת החברתית "טוויטר".

ב-21 בינואר 2024 הודיע בחשבונו ברשת X כי הוא פורש מהמרוץ לנשיאות ומעביר את תמיכתו לדונלד טראמפ, הנשיא ה-45 של ארצות הברית.

עמדותיו ודעותיו הפוליטיות
-------------------------

דה-סנטיס הוא בעל עמדות שמרניות.

דה-סנטיס מתנגד להפלות וגינה את הארגון "הורות מתוכננת". בתחום הגירה בלתי-חוקית לארצות הברית תקף דה-סנטיס את מדיניות ההגירה של הנשיא אובמה ובעקבות פיגועי נובמבר 2015 בפריז קרא להכרה דחופה בכך שקיצוניות אסלאמית היא האשמה בפיגועים בפריז ויש לראות בקיצוניים המוסלמים אויבים של אמריקה.

דה-סנטיס מתנגד להגבלת הזכות הפרטית לנשיאות נשק כפי שנקבעה בתיקון השני לחוקת ארצות הברית, ובמהלך מרוץ הבחירות למושל פלורידה ב-2018 קיבל תמיכה מאיגוד הרובאים הלאומי (NRA). דה-סנטיס תומך בהעסקה של ותיקי צבא ושירותי ביטחון כמאבטחים במוסדות ציבוריים כבתי ספר. דה-סנטיס ביקר את המחלקה לענייני חיילים משוחררים בעקבות עבודתה הלקויה. בעקבות הטבח בתיכון דאגלס נזף דה-סנטיס בשריף סקוט יזראל וקרא לו להתפטר מתפקידו על הניהול הלקוי של המחלקה המשטרתית שעמד בראשותה. עם בחירתו של דה-סנטיס למושל מילא הבטחת בחירות בכך שהשעה את יזראל מכל סמכויותיו ובהמשך הוא פוטר בהצבעה בסנאט של פלורידה. דה-סנטיס התנגד בתוקף לתנועת "Defund the police".

דה-סנטיס מתנגד לחוק הגנת החולה וטיפול בר-השגה. בתחום הכלכלי טען דה-סנטיס כי העלאת מיסים היא הגורם המרכזי לגירעון תקציבי פדרלי. דה-סנטיס תמך בחקיקה להעברת רוב סמכויות איסוף המיסים על נפט ושמנים טבעיים מהממשל הפדרלי לידי ממשלי המדינות. דה-סנטיס הצביע בעד חוק העבודות והפחתת המס 2017 (Tax Cuts and Jobs Act of 2017). בתחום החינוך דה-סנטיס מתנגד למהלכים שכוללים התערבות ממשלתית בחינוך, כגון הרפורמות שקידם ממשל בוש הבן. דה-סנטיס קידם התנגדות ללימוד תאוריה ביקורתית של גזע בבתי ספר. במסגרת סביבתנית דה-סנטיס הגדיר עצמו כ"סביבתן בסגנון טדי רוזוולט", והתנגד לשימוש בסדיקה הידראולית במרוץ למשרת המושל ב-2018. בנובמבר 2021 הבטיח דה-סנטיס להעביר תקציב בן מיליארד דולר להתמודדות עם ההשפעות של שינוי האקלים.

בתחום זכויות להט"ב אמר דה-סנטיס בראיון לעיתון 'סאן-סנטינל' ("Sun-Sentinel"): "אני מתנגד לכל סוג של אפליה בפלורידה, אני רוצה שאנשים יוכלו לחיות את החיים שלהם, בין אם אתה הומוסקסואל ובין אם אתה דתי". ביוני 2019, פרסם דה-סנטיס הצהרה רשמית שבה כיבד את זכרם של הרוגי פיגוע הירי במועדון הלהט"ב באורלנדו. למרות זאת, ארגון "הקמפיין לזכויות אדם" העניק לו ציון 0 על הצבעותיו בבית הנבחרים בנושאים והצעות חקיקה הקשורים ללהט"ב. בשנת 2021 העביר חוק האוסר על נשים טרנסג'נדריות להשתתף בתחרויות ספורט לנשים בפלורידה, חתם על חוק זכויות הורים בחינוך האוסר דיונים על נטייה מינית או זהות מגדרית לילדים מגיל הגן ועד כיתה ג' בבית הספר וביטל תקציבים שהוקצו לארגוני סיוע ללהט"ב בפלורידה.

דה-סנטיס גינה את ממשל ביידן על נסיגת כוחות ארצות הברית מאפגניסטן באוגוסט 2021 ותיאר אותה כ"משפילה". הוא קידם עמדה נוקשה ביחס לקובה והתנגד להשבתת מתקן המעצר בגואנטנמו. כמושל פלורידה, בצל עליית המתיחות ביחסי ארצות הברית–סין הוא קידם חקיקה שנועדה להגביר את האכיפה נגד מה שהוא מכנה "חתרנות סינית באמריקה", כגון ריגול.

### יחסו לישראל

דה-סנטיס הוא תומך של מדינת ישראל, תמך ביציאת ארצות הברית מהסכם המעצמות על תוכנית הגרעין האיראנית, בהעברת שגרירות ארצות הברית בישראל לירושלים, בהכרת ארצות הברית בריבונות ישראל על רמת הגולן, והיה מקורב לאיש העסקים והנדבן הציוני שלדון אדלסון.

דה-סנטיס בפגישתו עם ראש ממשלת ישראל, בנימין נתניהו. 29 במאי 2019
עם בחירתו למושל, הבטיח דה-סנטיס להילחם בארגוני החרם על ישראל. בינואר 2019 יצא נגד חברת Airbnb בשל מדיניותה וכניעתה לקמפיין ה-BDS להחרים את יהודה ושומרון והורה לעובדי מדינה לא להשתמש בשירותם בנסיעות. כמו כן, הורה על הטלת סנקציות על החברה אם לא תשנה את מדיניותה.

דה-סנטיס אמר בראיון לעיתון 'מקור ראשון' בדצמבר 2017 כי הוא מתנגד להגדרתם של שטחי יהודה ושומרון, כ"שטחים כבושים":

> 
> יהודה ושומרון הן האדמות היהודיות ההיסטוריות, וזה הולך אלפי שנים אחורה. אנשים קוראים לזה 'שטחים כבושים' - ממי הם כבושים? מי שלט בשטח בין 48' ל־67', הירדנים ששתי מדינות בלבד הכירו בשליטה שלהם שם?! זה היה כיבוש ירדני והוא היה לא חוקי. הם הפסידו במלחמת ששת הימים וירדן עזבה. כך שמעולם לא הייתה שם מדינה ערבית. האם השטח נכבש מידי הטורקים? מבריטניה? לא. אלה שטחים שנתונים במחלוקת, אבל היסטורית לישראל יש הזכויות הרבות ביותר על השטח הזה, יותר מכל אחד אחר. הצהרת בלפור המקורית כללה לא רק את יהודה ושומרון, אלא שטחים נרחבים עוד יותר בצד המזרחי של הירדן. מדוע מי שניצח במלחמה צריך לוותר על שטחים?!
> 
> 
> 
> — רון דה-סנטיס, 8 בדצמבר 2017
> 

דה-סנטיס הביע תמיכה בישראל במהלך מלחמת חרבות ברזל ב-2023. הוא גינה את חמאס כארגון טרור רצחני שמנסה לבצע "שואה שנייה" וגינה את האנטישמיות של האו"ם.

### יחסו לאנטישמיות

דה-סנטיס מתנגד לאנטישמיות ובעבר טען כי תנועת החרם על ישראל נובעת ממניעים אנטישמיים. באפריל 2023 קידם חקיקה שהגדילה את סמכויות מערכת אכיפת החוק להתמודדות נגד אנטישמיות. דה-סנטיס פעל להידוק האבטחה בבתי ספר יהודיים בפלורידה ולקידום נושא זיכרון השואה. הוא המועמד הרפובליקני שזכה להכי הרבה קולות מיהודים בהיסטוריה של פלורידה.

עם זאת, יש המאשימים את דה-סנטיס בכך שלא פעל מספיק נגד האנטישמיות במדינת פלורידה. לפי עיתון הפורוורד, בינואר 2022 התקיימה בפלורידה הפגנה של נאו-נאצים ודה-סנטיס כינה את המפגינים "פרחחים" אך לא הוסיף יותר מזה, ביולי 2022 התקיימה בפלורידה הפגנה נוספת של נאו-נאצים שהניפו דגלים עם צלבי קרס. בין המשתתפים באותה הפגנה היו כמה שהניפו שלטי תמיכה בדה-סנטיס, אך הוא לא הגיב על כך. באוקטובר 2022 הוקרנו על מסכים במופע ספורט בפלורידה, בו נכח דה סנטיס, אמירות תמיכה בדבריו האנטישמיים של קניה וסט. דוברו של המושל פרסם לאחר המשחק הודעת גינוי בשמו של דה-סנטיס לדברים.

חיים אישיים
-----------

דה-סנטיס נשוי לקייסי דה-סנטיס, מגישת טלוויזיה ברשת NBC זוכת פרס אמי. הם הורים לבן, מייסון, ושתי בנות, מדיסון ומאמי. דה-סנטיס מרבה להתייעץ עם רעייתו בנושאי מפתח פוליטיים ומדיניים, וגופים חדשותיים אף כינו אותה "הנשק הסודי" שלו, מתוקף היותה אחד האנשים הכי קרובים אליו שהכי משפיעים עליו. באוקטובר 2021 פרסם דה-סנטיס כי רעייתו חולה בסרטן השד, ובמרץ 2022 היא הודיעה שהחלימה. דה-סנטיס הוא נוצרי קתולי.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **רון דה-סנטיס** |
| ויקישיתוף תמונות ומדיה בוויקישיתוף: **רון דה-סנטיס** |

* 

* אתר האינטרנט הרשמי של רון דה-סנטיס (באנגלית)
* רון דה-סנטיס, ברשת החברתית פייסבוק

* רון דה-סנטיס, ברשת החברתית אקס (טוויטר)

* רון דה-סנטיס, סרטונים בערוץ היוטיוב
* רון דה-סנטיס, באתר אנציקלופדיה בריטניקה (באנגלית)
* רון דה-סנטיס באתר בית הנבחרים
* אריאל כהנא, מקור ראשון, "אפשר להעביר את השגרירות לירושלים במהירות", באתר nrg‏, 8 בדצמבר 2017
* המושל שמאיים על טראמפ, ותוקף את השמאל: הכוכב הרפובליקני מפלורידה, באתר ynet, 9 בנובמבר 2022
* רון דה-סנטיס באתר המדריך הביוגרפי של הקונגרס של ארצות הברית (באנגלית)
* 'That Shows You The Antisemitism': DeSantis Blasts United Nations In Full-Throated Defense Of Israel, סרטון בערוץ "Forbes Breaking News", באתר יוטיוב (אורך: 06:09), 30 בדצמבר 2023

הערות שוליים
------------

1. 1 2  Freshman Rep. Ron DeSantis looking to write a new chapter in Congress, באתר thehill.com,‏ 15 באפריל 2013
2. ↑  Ron DeSantis will run for re-election in CD 6,‏ floridapolitics.com,‏ 22 ביוני 2016
3. 1 2  Paul Steinhauser Andrew Miller, Florida Gov Ron DeSantis drops out of 2024 presidential race, endorses Trump, Fox News, ‏2024-01-15 (באנגלית אמריקאית)
4. 1 2  Ronald Dion DeSantis - Florida Department of State, dos.myflorida.com
5. ↑  Tampa Publishing Company, Immigration hardliner Ron DeSantis’ great-great-grandmother was nearly barred from America, Tampa Bay Times (באנגלית)
6. 1 2  The Voter's Self Defense System, Vote Smart
7. 1 2  Ron Vaccaro 12:00 am, Mar 30, 2001, Baseball’s DeSantis shines on Yale Field of dreams, Yale Daily News, ‏2001-03-30 (באנגלית)
8. ↑  Mazzei, Patricia (2021-04-10). "Could Ron DeSantis Be Trump's G.O.P. Heir? He's Certainly Trying". *The New York Times* (באנגלית). ISSN 0362-4331. נבדק ב-2021-10-09.
9. ↑  Southpinellas: Yale grad DeSantis is a hit on, off field, web.archive.org, ‏2001-09-24
10. ↑  Darlington School: Darlington welcomes new faces, Darlington School
11. ↑  Bioguide Search, bioguide.congress.gov
12. 1 2  *Is A Ron DeSantis Presidency Inevitable? | Decoded | Insider News*, נבדק ב-2022-11-10
13. ↑  Diane Rado, Florida Phoenix October 15, 2018, What is and isn't known about Ron DeSantis's Navy career? Records provide a glimpse, Florida Phoenix, ‏2018-10-15 (באנגלית)
14. ↑  About - Congressman Ron DeSantis, web.archive.org, ‏2018-09-25
15. ↑  Tampa Publishing Company, What did Ron DeSantis do during his tour in Iraq?, Tampa Bay Times (באנגלית)
16. 1 2  Brendan Farrington, Republican Congressman DeSantis to run for Rubio Senate seat, sun-sentinel.com
17. ↑  Tampa Publishing Company, In bid for Florida governor, Ron DeSantis touts Navy Gitmo experience. But what did he do there?, Tampa Bay Times (באנגלית)
18. ↑  Governor Ron DeSantis, CareerSource Florida (באנגלית)
19. ↑  Official Campaign Web Site - Ronald D. 'Ron' Desantis, Library of Congress, Washington, D.C. 20540 USA
20. ↑  Florida's 6th Congressional District elections, 2012, Ballotpedia (באנגלית)
21. ↑  Ron DeSantis, Ron DeSantis, www.congress.gov
22. ↑  DEPARTMENT OF DEFENSE AND FULL-YEAR CONTINUING APPROPRIATIONS ACT, 2011 - Public Law 112-10; 112th Congress
23. ↑  Museum of Florida History, www.museumoffloridahistory.com
24. ↑  Rep. Ron DeSantis votes on Obamacare, HealthReformVotes.org (באנגלית)
25. ↑  Pete Kasperowicz, House targets Obama's law enforcement, TheHill, ‏2014-03-07 (באנגלית)
26. ↑  Ron DeSantis, H.R.3973 - 113th Congress (2013-2014): Faithful Execution of the Law Act of 2014, www.congress.gov, ‏2014-03-24
27. ↑  Americans for Prosperity Applauds U.S. Representative - Ron DeSantis - Signs No Climate Tax Pledge
28. ↑  "Florida Congressman Ron DeSantis running for U.S. Senate". *Reuters* (באנגלית). 2015-05-06. נבדק ב-2021-10-09.
29. ↑  Wes Jones, Video: Club for Growth backs DeSantis, TheHill, ‏2015-05-06 (באנגלית)
30. ↑  United States Senate election in Florida, 2016, Ballotpedia (באנגלית)
31. ↑  Reihan Salam, Ron DeSantis Is Showing the GOP a Different Path Forward, The Atlantic, ‏2019-01-24 (באנגלית)
32. ↑  BRENDAN FARRINGTON, Trump’s tweeted choice for Florida governor enters the race, AP News, ‏January 5, 2018
33. ↑  Ana Ceballos, GOP's Ron DeSantis wins Florida governor's election, beating Democrat Andrew Gillum, Naples News (באנגלית אמריקאית)
34. ↑  Mazzei, Patricia; Martin, Jonathan (2018-08-29). "A Black Progressive and a Trump Acolyte Win Florida Governor Primaries". *The New York Times* (באנגלית אמריקאית). ISSN 0362-4331. נבדק ב-2021-10-09.
35. ↑  Lieutenant Governor Nuñez (באנגלית אמריקאית)
36. ↑  Florida’s Ron DeSantis Doubles Down on ‘Monkey This Up’ Comment, Roll Call, ‏2018-08-30 (באנגלית)
37. 1 2  Gray Rohrer, Florida governor's race: Where Ron DeSantis, Andrew Gillum stand on the issues, orlandosentinel.com
38. ↑  What They Are Saying: Governor Ron DeSantis Announces Major Medical Marijuana Policy Reforms (באנגלית)
39. ↑  Tampa Publishing Company, On medical marijuana, Florida Gov. Ron DeSantis wants to heed the will of voters, Tampa Bay Times (באנגלית)
40. ↑  Florida Governor Election Results 2018: Live Midterm Map by County & Analysis, www.politico.com (באנגלית)
41. ↑  John Kennedy, Ron DeSantis sworn in as Florida's 46th governor, The Florida Times-Union (באנגלית)
42. ↑  70 Years After They Were Wrongly Imprisoned, the Groveland Four Have Been Pardoned, Reason.com, ‏2019-01-11 (באנגלית)
43. ↑  Governor Ron DeSantis Pardons Groveland Four with Unanimous Executive Clemency Board Approval, Ron DeSantis, ‏On January 11, 2019, in News Releases, by Staff
44. ↑  Gayle Harrell, Florida is investing in students and teachers, and empowering school districts, Treasure Coast (באנגלית)
45. ↑  Tampa Publishing Company, DeSantis issues executive order on workforce education, requests millions for technical programs, Tampa Bay Times (באנגלית)
46. ↑  Peter Burke, DeSantis pledges at least $2 million for Jewish school security, wants to sanction Airbnb, WPLG, ‏2019-01-15 (באנגלית)
47. ↑  Solodev, Department of Education Announces $10 Million Grant to Expand Apprenticeshi, www.fldoe.org, ‏2020-10-16 (באנגלית)
48. ↑  $60 Million Transportation Grant for Tamiami Trail to Advance Everglades Restoration, National Parks Conservation Association (באנגלית)
49. ↑  Karl Schneider, Gov. Ron DeSantis announces recurring funding to Everglades restoration, increase in DEP fines, Naples News (באנגלית)
50. ↑  Tampa Publishing Company, On medical marijuana, Florida Gov. Ron DeSantis wants to heed the will of voters, Tampa Bay Times (באנגלית)
51. ↑  Gray Rohrer, Florida Gov. Ron DeSantis signs smokable medical marijuana bill into law, orlandosentinel.com
52. ↑  Arek Sarkissian, DeSantis wants $4 million for medical marijuana quality control testing, Politico PRO (באנגלית)
53. ↑  Shared Savings Program / Health | MyBenefits / Department of Management Services, www.mybenefits.myflorida.com
54. ↑  Governor Ron DeSantis Commends Major Opioid Settlement Agreement Resulting in Florida Receiving $1.3 Billion (באנגלית)
55. ↑  Zac Anderson, Ron DeSantis unveils plan to combat opioid abuse in Florida, Sarasota Herald-Tribune (באנגלית)
56. ↑  Danielle Prieur, Governor Ron DeSantis Announces $3.9 Million Grant to Orlando Melbourne International Airport, 90.7 WMFE, ‏2019-11-13 (באנגלית)
57. ↑  2017 Hurricane Irma: Facts, FAQs, and how to help, World Vision, ‏2018-08-01 (באנגלית אמריקאית)
58. ↑  NOAA US Department of Commerce, Hurricane Michael 2018, www.weather.gov (באנגלית)
59. ↑  Tampa Publishing Company, This governor gets it. DeSantis embraces effort to reduce voter fraud. | Editorial, Tampa Bay Times (באנגלית)
60. ↑  Gary Fineout, Matt Dixon, Florida's long-running voter fraud probe ends — DeSantis unleashes on former health department employee — State officials didn't warn public about early signs of pandemic, POLITICO (באנגלית)
61. ↑  Florida Supreme Court justice vacancies (November 2019), Ballotpedia (באנגלית)
62. ↑  Florida Department of Veterans' Affairs | Connecting veterans to federal and state benefits they have earned. www.floridavets.org
63. ↑  Governor Ron DeSantis Highlights Major Accomplishments of 2019 (באנגלית)
64. ↑  Department of Health Announces Two Presumptive Positive COVID-19 Cases in Florida | Florida Department of Health, www.floridahealth.gov (באנגלית)
65. ↑  Florida Gov. Ron DeSantis issues statewide stay-at-home order, Tampa Bay Times (באנגלית)
66. ↑  Allen, Greg (2020-09-25). "Florida's Governor Lifts All COVID-19 Restrictions On Businesses Statewide". *NPR* (באנגלית). נבדק ב-2021-12-02.
67. ↑  Florida reopens state's economy despite ongoing pandemic, AP NEWS, ‏2021-04-29 (באנגלית)
68. ↑  James Griffiths, Adam Renton, Joshua Berlinger, Melissa Macaya and Veronica Rocha, September 25 coronavirus news - Florida's governor clears restaurants and bars to fully open, CNN, ‏9\25\2020
69. ↑  Florida governor extends order suspending COVID-19 related enforcement fines, WESH, ‏2020-11-25 (באנגלית)
70. ↑  Phillip Valys, Florida COVID-19 cases surge to highest one-day total with 21,683 on Saturday, sun-sentinel.com
71. ↑  Home, Florida Department of Health COVID-19 Outbreak (באנגלית)
72. ↑  "Delta variant takes hold in U.S. as coronavirus cases rise nearly 70 percent". *Washington Post* (באנגלית אמריקאית). ISSN 0190-8286. נבדק ב-2021-12-02.
73. ↑  Times, The New York (2020-12-17). "See How Vaccinations Are Going in Your County and State". *The New York Times* (באנגלית אמריקאית). ISSN 0362-4331. נבדק ב-2021-12-02.
74. ↑  DeSantis threatens to withhold funding from school districts who mandate masks, The News Service of Florida, ‏2021-08-02 (באנגלית אמריקאית)
75. ↑  DeSantis feuds with Biden White House as COVID cases rise, AP NEWS, ‏2021-08-06 (באנגלית)
76. ↑  District of Columbia 1100 Connecticut Ave NW Suite 1300B Washington, Dc 20036, PolitiFact - Ron DeSantis’ effort to blame COVID-19 spread on migrants is short on evidence, @politifact (באנגלית אמריקאית)
77. 1 2  Levin, Dan (2021-11-05). "11 states sue the Biden administration over its vaccination mandate for large companies". *The New York Times* (באנגלית). ISSN 0362-4331. נבדק ב-2021-12-02.
78. ↑  Why Biden’s COVID-19 vaccine mandate is unconstitutional, Dallas News, ‏2021-11-07 (באנגלית)
79. ↑  Governor Ron DeSantis Signs Legislation to Protect Florida Jobs (באנגלית)
80. ↑  Spencer Kimball, Biden administration suspends enforcement of business vaccine mandate to comply with court order, CNBC, ‏2021-11-19 (באנגלית)
81. ↑  CS/CS/HB 1557: Parental Rights in Education, The Florida Senate
82. ↑  District of Columbia 1800 I. Street NW Washington, Dc 20006, PolitiFact - ‘Don’t say gay’ vs. ‘parental rights': Fact-checking claims about Florida’s HB 1557, @politifact (באנגלית אמריקאית)
83. ↑  DeSantis to expand 'Don't Say Gay' law to all grades, AP NEWS, ‏2023-03-22 (באנגלית)
84. ↑  Florida OKs expansion of so-called ‘Don’t Say Gay’ law, Orlando Sentinel, ‏2023-05-03 (באנגלית)
85. ↑  3/28/22 Signing of HB 1557 - Parental Rights in Education - The Florida Channel, thefloridachannel.org (באנגלית)
86. ↑  Reuters (2022-08-23). "U.S. Representative Charlie Crist wins Democratic nomination for governor in Florida". *Reuters* (באנגלית). נבדק ב-2022-11-10.
87. ↑  Selene San Felice,Astrid Galván, DeSantis' Latino support grows as election nears, Axios, ‏2022-11-07 (באנגלית)
88. ↑  "Florida Governor Election Results". *The New York Times* (באנגלית אמריקאית). 2022-11-08. ISSN 0362-4331. נבדק ב-2022-11-10.
89. ↑  No longer purple, Florida turns deep red, www.baynews9.com (באנגלית)
90. ↑  9 States With No Income Tax, Investopedia (באנגלית)
91. ↑  Florida's governor announces record $2 billion tax relief proposal, WPTV News Channel 5 West Palm, ‏2023-02-08 (באנגלית)
92. ↑  Steve Contorno, Momentum -- and planning -- for DeSantis 2024 bid takes off after resounding Florida win | CNN Politics, CNN, ‏2022-11-09 (באנגלית)
93. ↑  Chris Cillizza, Donald Trump just sent Ron DeSantis a 2024 warning shot | CNN Politics, CNN, ‏2022-11-08 (באנגלית)
94. ↑  Steve Contorno, The DeSantis-Musk alliance was a year in the making | CNN Politics, CNN, ‏2023-05-24 (באנגלית)
95. ↑  Michael Putney, Andrea Torres, DeSantis to consider ‘fetal heartbeat’ abortion ban in Florida like Texas, WPLG, ‏2021-09-03 (באנגלית)
96. ↑  Scott Powers, GOP Senate candidates call for fight against Islamic militants after Paris attacks, orlandosentinel.com
97. ↑  NRA-ILA, National Rifle Association, NRA-ILA | NRA Endorses Ron DeSantis for Governor of Florida, NRA-ILA (באנגלית)
98. ↑  Jordan Williams, DeSantis proposing 'anti-mob' legislation to expand Florida's 'stand your ground' law, TheHill, ‏2020-11-11 (באנגלית)
99. ↑  Hailey Winslow, Congressman Ron DeSantis pushes legislation to hold Veterans Affairs accountable, WJXT, ‏2014-05-06 (באנגלית)
100. ↑  Florida Senate Votes To Permanently Remove Former Broward Sheriff Scott Israel, ‏2019-10-23 (באנגלית)
101. ↑  Brianna Volz, ‘We’re funding the police and then some:’ Gov. Ron DeSantis promises $1,000 checks for Florida’s first responders, WKMG, ‏2021-05-05 (באנגלית)
102. ↑  District of Columbia 1100 Connecticut Ave NW Suite 1300B Washington, Dc 20036, PolitiFact - Florida Rep. Ron DeSantis says ‘Obamacare’ tax is cheaper than insurance, @politifact (באנגלית)
103. ↑  Douglas Jordan, DeSantis emphasizes importance of economic growth, St. Augustine Record (באנגלית)
104. ↑  Let America Fix the Highways Washington Broke, The Daily Signal, ‏2015-06-10
105. ↑  Almukhtar, Sarah; Carlsen, Audrey; Lai, K. K. Rebecca; Migliozzi, Blacki; Parlapiano, Alicia; Patel, Jugal K.; Shorey, Rachel (2017-12-19). "How Each House Member Voted on the Tax Bill". *The New York Times* (באנגלית אמריקאית). ISSN 0362-4331. נבדק ב-2021-12-02.(הקישור אינו פעיל, 25.12.2021)
106. ↑  Leslie Postal, Florida board votes to ban critical race theory from state classrooms, orlandosentinel.com
107. ↑  February 8, 2019 | Florida, General, R. G. A. News, Florida GOP Governor Ron DeSantis Is "Channeling Teddy Roosevelt" By Promoting Conservation Efforts, RGA, ‏2019-02-08 (באנגלית)
108. ↑  Ali Schmitz, Andrew Gillum, Ron DeSantis: Environmental records differ on climate change, algae blooms, Treasure Coast (באנגלית)
109. ↑  Travis Gibson, Gov. DeSantis pledges $1B to protect Florida against effects of climate change, WJXT, ‏2021-11-16 (באנגלית)
110. ↑  Carline Jean, Ron DeSantis answered question on his stance on gay rights, sun-sentinel.com
111. ↑  Katie Rice, Flags at half-staff Saturday as DeSantis declares Pulse Remembrance Day in Florida, orlandosentinel.com
112. ↑  Ron DeSantis blasts ‘humiliating’ Afghanistan exit at 9/11 event, Florida Politics - Campaigns & Elections. Lobbying & Government. ‏2021-09-10 (באנגלית)
113. ↑  Kevin Derby, Obama's GITMO Propsoal Draws Fire From GOP Candidates Vying to Replace Marco Rubio, Sunshine State News | Florida Political News, ‏2016-02-23 (באנגלית) (הקישור אינו פעיל, 25.12.2021)
114. ↑  Governor Ron DeSantis Cracks Down on Communist China (באנגלית)
115. ↑  Ron DeSantis, www.timesofisrael.com (באנגלית)
116. ↑  מושל פלורידה הנבחר: "אהיה אגרסיבי במלחמה נגד ה־BDS", באתר ישראל היום
117. ↑  ראיון עם רון דה-סנטיס, 8 בדצמבר, 2017, באתר מקור ראשון
118. ↑   'That Shows You The Antisemitism': DeSantis Blasts United Nations In Full-Throated Defense Of Israel, סרטון בערוץ "Forbes Breaking News", באתר יוטיוב (אורך: 06:09), 30 בדצמבר 2023
119. ↑  DeSantis signs legislation to fight antisemitism at Celebrate the Faces, The Jerusalem Post | JPost.com (באנגלית)
120. ↑  מושל פלורידה דסנטיס: "יהודה ושומרון אינם שטח כבוש", באתר ישראל היום
121. 1 2  Jordan Levin, Does DeSantis support Jews or go easy on antisemites?, הפורוורד, ‏27 באוקטובר 2022 (באנגלית)
122. ↑  Neo-Nazi demonstrations in Orlando mar Holocaust Remembrance Day, הפורוורד, ‏31 בינואר 2022 (באנגלית)
123. ↑  Officials condemn 'cowardly' and 'despicable' antisemitic messages supporting Ye at Florida-Georgia football game, NBC, ‏30 באוקטובר 2022 (באנגלית)
124. ↑  What Ron DeSantis’ Silence on Antisemitic Messages Says About the GOP, The Daily Beast, ‏31 באוקטובר 2022 (באנגלית)
125. ↑  Casey DeSantis, NBC (הקישור אינו פעיל, 25.12.2021)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1195087527
* LCCN: n2013025699
* US Congress: D000621
* VIAF: 299773812
* WorldCat: lccn-n2013025699

 |